vanillekipferl
### Има ли нещо по-сладко и по-ароматно от коледната подготовка!? За мен – не, но пък занятието си е нещо като нож с две остриета. От една страна празниците започват доста по-рано и продължават доста по-дълго в търсене и приготвяне на интересни рецепти и декорации. От друга страна пък, подготовката на подаръци под формата на бисквити или лакомства за приятели и близки си е направо мисия – невъзможна. Случаят днес е именно такъв. Двете тави с бисквити, специално изпечени за подаръци, вече са в историята. Не оцеляха милите, хрупкави отвън и сочни отвътре в перфектна комбинация с аромат на ванилия и анасон. Пак ще се правят, но този път непосредствено преди празника.


### Адаптирано от: [saveur magazine](http://www.saveur.com/)


### **Необходими продукти:**


### ¾ чаша кафява захар


### 10 с.л. разтопено масло


### 1 капсула ванилова есенция


### 4 жълтъка


### 2 ½ чаши брашно


### 1 с.л. семена анасон, счукани


### ½ ч.л. сол


### 1 белтък, леко разбит


### захар на кристали за поръсване


### пудра захар за овалване


### [vanillekipferl](https://culinarywithme.com/wp-content/uploads/2012/12/vanillekipferl_2_small.jpg)**Приготвяне:**


### Загрейте фурната на 200С и застелете подходяща тава с хартия за печене.


### Разбийте маслото и кафявата захар на средна скорост за 2-3 минути до получаването на пухкава смес. Добавете ваниловата есенция и жълтъците и разбийте за още 2-3 минути. Добавете брашното, семената анасон и солта и разбийте още веднъж, до смесването на съставките. На този етап тестото е доста ронливо и прилича по-скоро на маслени трохи. Не се притеснявайте, така и трябва да бъде. С пръсти щипнете тесто с големината на голям орех и с ръце оформете цилиндър, който леко свивате с шепа и оформете полумесец. Цаката тук е, че от топлината на ръцете тестото става поносимо за работа. Подредете всяка сладка в подготвената тава и намажете с разбития белтък. Поръсете захар на кристали и печете за 8-10 минути. Охладете и оваляйте в пудра захар.

